เรามีเพศสัมพันธ์ในช่วงวันที่5ก่อนประจำเดือนมาแล้วหลั่งในแต่ทานยาคุมฉุกเฉินหลังมีเพศสัมพันธ์3ชั่วโมงแต่พอถึงวันที่ครบรอบเดือนประจำเดือนก็มาปกติแต่มาเยอะและนานกว่าปกติโดยปกติเราจะเป็นไม่เกิน4วันแต่รอบนี้มา7-8วันแต่ลองตรวจการตั้งครรภ์ก็ขึ้นขีดเดียว แล้วเดือนถัดไปที่ถึงวันครบรอบเดือนมีเลือดออกมาแต่น้อยแบบกระปริบกระปอยมาประมาณ2วันแต่พอหมดเราก็ลองตรวจครรภ์อีกก็ขึ้นขีดเดียวเราเลยคิดว่าเป็นประจำเดือนปกติ แต่มีอาการอื่นร่วมด้วยคล้ายคนตั้งครรภ์เราเลยไปตรวจเลือดที่โรงพยาบาลผลตรวจคือเราตั้งครรภ์ กรณีแบบนี้มันเกิดขึ้นได้จริงๆหรอคะแล้วมีสาเหตุมาจากอะไรคะ แต่เราลองไปนับระยะห่างประจำเดือนจากเดือนที่มีเพศสัมพันธ์จนถึงประจำเดือนที่มาอีกรอบหลังมีเพศสัมพันธ์ห่างกัน33วันแต่ปกติรอบเดือนของเราจะก็จะห่างกันประมาณ27-35วันไม่เกินนี้อยู่แล้ว
สวัสดีค่ะ การป้องกันการตั้งครรภ์นั้น ไม่ควรทำการนับวัน เนื่องจากมีโอกาสผิดพลาดได้สูง จากการนับพลาดเอง หรือการตกไข่ที่คลาดเคลื่อน หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนโดยการกินยาคุมฉุกเฉินไปนั้นจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด อาจมีผลข้างเคียงเช่นเลือดออกผิดปกติตามมาได้ประมาณ 1-2 สัปดาห์หลังจากนั้นโอกาสตั้งครรภ์ยังมีน้อย ถ้าได้กินยาคุมฉุกเฉินอย่างถูกต้อง กรณีนี้ให้ยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ 22-35 วันหรือยังมีเลือดออกกระปริดกระปรอยอยู่ ก็ควรไปพบแพทย์เพื่อตรวจเพิ่มเติม